**МАНДАТ 2015 – 2019 г.**

**РЕШЕНИЯ НА ОБЩС-ДОЛНИ ЧИФЛИК ОТ 27.09.2018 г.**

**РЕШЕНИЕ № 771**

На основание чл.21, ал.2, във връзка с чл.21, ал.1, т.6 и чл.27, ал.4 и ал.5 от от Закона за местното самоуправление и месната администрация, чл.140, ал.1 и ал.5 от Закона за публичните финанси, чл.9 от Закона за общинския дълг и чл.34, ал.5 от Наредбата за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на бюджета на община Долни чифлик

**1.Приема** уточнен годишен план на бюджета за 2017 г. **по приходната и разходната част, по функции, групи и дейности, съгласно Приложение № 1 към докладната записка, както следва:**

 **1.1.** ПО ПРИХОДА**, в т. ч. : - 16 956 518 лв.**

 **За делегирани от държавата дейности - 10 219 904 лв.;**

 **За местни дейности - 6 736 614 лв..**

 **1.2.** ПО РАЗХОДА**, в т. ч. : - 16 956 518 лв.**

 **За делегирани от държавата дейности - 10 219 904 лв.;**

 **За дофинансиране на делегиране от държавата**

 **дейности със собствени приходи - 610 693 лв.;**

 **За местни дейности - 6 125 921 лв..**

 **2. Одобрява окончателен** поименен списък за капиталови разходи за 2017 г., **по обекти и източници, съгласно Приложение № 2 към докладната записка.**

 **3. Приема** окончателен годишен план на извънбюджетните сметки и фондове за 2017 г., **съгласно Приложение № 3 към докладната записка.**

**4. Приема** уточнен план на чужди средства за 2017 г., съгласно **Приложение № 4 към докладната записка.**

 **5. Приема** отчета за изпълнение на бюджета за 2017 г., съгласно **Приложение №** **1 към докладната записка,** **както следва:**

5.1. **ПО ПРОХОДА,** в т. ч. : - 14 491 024 лв.

За делегирани от държавата дейности - 9 168 108 лв.;

За местни дейности - 5 322 916 лв..

5.2. **ПО РАЗХОДА,** в т. ч. : - 14 491 024 лв.

За делегирани от държавата дейности - 9 168 108 лв.;

За дофинансиране на делегиране от държавата

 дейности със собствени приходи - 561 693 лв.;

За местни дейности - 4 761 223 лв..

 **5.** Приема **отчета на поименния списък за капиталови разходи за 2017 г.,** по обекти и източници на финансиране, съгласно **Приложение № 2 към докладната записка.**

 **6. Приема** отчета за изпълнениена извънбюджетните сметки и фондове за 2017 г., **съгласно Приложения № 3 към докладната записка.**

**7. Приема** отчета на чужди средства за 2017 г., съгласно **Приложение № 4 към докладната записка.**

 **8. Приема** отчета за състоянието на общинския дълг за 2017 г., **съгласно Приложение № 5 към докладната записка.**

 **9. Приема** командировките на Кмета на община Долни чифлик за 2017 година в страната в размер на 316 лева и в чужбина 915 лева.

 **10. Приема** командировките на Председателите на Общински съвет на община Долни чифлик за 2017 година в страната в размер на 0 лева и в чужбина 915 лева.

 **11. Приема** представителните на Кметана община Долни чифлик за 2017 година в размер на 13 323 лева.

 **12. Приема** представителните на Председателите на Общински съвет на община Долни чифлик за 2017 година в размер на 178 лева.

 **13. Приема** просрочените задължения от 2017 година в размер14 642 лева.

 **14. Приема** просрочените вземания от 2017 година в размер на 19 847 лева.

 **15. Приема** помощи по решение на ОбщС за 2017 година в размер на 18 045 лева.

**16. Приема** Одитен доклад на Сметна палата№ 0100304018 за извършен финансов одит на консолидирания годишен финансов отчет на община Долни чифлик за 2017 г., съгласно приложение **№ 6 към докладната записка.**

**РЕШЕНИЕ № 772**

На основание чл. 21, ал. 2 във връзка с чл. 21, ал. 1, т. 10 и т. 24 и чл. 27, ал. 4 и ал. 5 от Закона за местното самоуправление и местната администрация

1. Упълномощава кмета на общината Красимира Пенева Анастасова да подпише запис на заповед, без протест и без разноски, платима на предявяване в полза на Министерство на труда и социалната политика в размер на 46 239,94 лв. (четиридесет хиляди двеста тридесет и девет лева и деветдесет и четири стотинки) за обезпечаване на авансово плащане по договор за отпускане на безвъзмездна финансова помощ BG05M9OP001-2.004-0018-C01 от 27.07.2016 г. по Оперативна програма “Развитие на човешките ресурси", процедура чрез директно предоставяне на конкретен бенефициент BG05M9OP001-2.004 “Услуги за ранно детско развитие”, с падеж **датата на влизане в сила на акта за верификация на искането за окончателно плащане по административен договор BG05M9OP001-2.004-0018-C01 от 27.07.2016 г.**
2. Възлага на кмета на община Долни чифлик да подготви необходимите документи по договор № BG05M9OP001-2.004-0018-C01 от 27.07.2016 г. и да ги представи пред Министерство на труда и социалната политика.

**РЕШЕНИЕ № 773**

1.На основание чл. 21, ал. 2 във връзка с чл. 21, ал. 1, т. 12 от Закона за местното самоуправление и местната администрация и чл. 8, ал. 9 от Закона за общинската собственост **изменя** Годишната програма за управление и разпореждане с имоти – общинска собственост за 2018 г. като от раздел **3.4.4.5. Имоти – частна общинска собственост от ОПФ (извън тези по т. 3.5.1, 3.5.2 и 3.5.3) за отдаване под наем с търг или конкурс до 10 години - имоти в землище на с. Горен чифлик ЕКАТТЕ 1605,** заличава точка **№ 145** – ПИ № 180343, представляващ нива с площ 8 360 (осем хиляди триста и шестдесет) кв. м, категория III (трета), находяща се в местност „Канарлъка“ в землището на с. Горен чифлик съгласно АЧОС № 1650 от 31.08.2018 г.и създава нова точка в раздел **3.7**. **„Продажба на имоти от ОПФ“** - **3.7.5 с. Горен чифлик, подточка № 1 –** ПИ № 180343, представляващ нива с площ 8 360 (осем хиляди триста и шестдесет) кв.м., категория III (трета), находяща се в местност „Канарлъка“ в землището на с. Горен чифлик, съгласно АЧОС № 1650 от 31.08.2018 г.

**РЕШЕНИЕ № 774**

2.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1 и чл. 41, ал. 2 от Закона за общинската собственост, чл. 45, ал. 1, т. 1 и чл. 46, ал. 3 - 4 от Наредбата за реда за придобиване, управление и разпореждане с общинско имущество в община Долни чифлик, **дава съгласие** за продажба чрез публичен търг с явно наддаване, **одобрява** пазарната оценка в размер на 3 000.00 (три хиляди) лева без ДДС и я **определя** за начална продажна тръжна цена на ПИ № 180343, представляващ нива с площ 8 360 (осем хиляди триста и шестдесет) кв.м., категория III (трета), находяща се в местност „Канарлъка“ в землището на с. Горен чифлик, съгласно АЧОС № 1650 от 31.08.2018 г. при граници на имота: ПИ № 211008-стопански двор; ПИ № 180341- нива; ПИ № 180339-нива; ПИ № 042100-полски път.

**РЕШЕНИЕ № 775**

1.На основание чл. 21, ал. 2 във връзка с чл. 21, ал. 1, т. 12 от Закона за местното самоуправление и местната администрация и чл. 8, ал. 9 от Закона за общинската собственост **допълва** Годишната програма за управление и разпореждане с имоти – общинска собственост за 2018 г в раздел „3.5. Продажба на жилищни имоти“ с нова **точка 40.** УПИ XII-412 в кв. 68, с площ 560 кв. м по регулационния план на гр. Долни чифлик, област Варна съгласно АЧОС № 1624 от 26.06.2018 г.

**РЕШЕНИЕ № 776**

2.На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1, чл. 41, ал. 2 от Закона за общинската собственост, чл. 45, ал. 1, т. 1 и чл. 46, ал. 3 - 4 от Наредбата за реда за придобиване, управление и разпореждане с общинско имущество в община Долни чифлик, **дава съгласие** за продажба чрез публичен търг с явно наддаване, **одобрява** пазарната оценка в размер на 5 600.00 (пет хиляди и шестстотин) лева без ДДС и я **определя** за начална продажна тръжна цена на УПИ XII-412 в кв. 68, с площ 560 кв.м по регулационния план на гр. Долни чифлик, при граници на имота: улица ОК 147-143, УПИ IХ-415, УПИ V-412, УПИ VI-411, УПИ ХI-411;

**РЕШЕНИЕ № 777**

1.На основание чл. 21, ал. 2 във връзка с чл. 21, ал. 1, т. 12 от Закона за местното самоуправление и местната администрация и чл. 8, ал. 9 от Закона за общинската собственост **допълва** Годишната програма за управление и разпореждане с имоти – общинска собственост за 2018 г**.** катов раздел **3.7.** **„Продажба на имоти от ОПФ по землища“** в подточка **3.7.2 с. Солник** се добавя **№ 2.** ПИ № 000662, представляващ друг селищен терен с площ 780 кв. м. по КВС на с. Солник, община Долни чифлик съгласно АЧОС № 1645 от 31.08.2018 г.

**РЕШЕНИЕ № 778**

2. На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1, чл. 41, ал. 2 от Закона за общинската собственост, чл. 45, ал. 1, т. 1 и чл. 46, ал. 1–3 от Наредбата за реда за придобиване, управление и разпореждане с общинско имущество в община Долни чифлик, **дава съгласие** за продажба чрез публичен търг с явно наддаване, **одобрява** пазарна оценка в размер на 480.00 (четиристотин и осемдесет) лева без ДДС и я **определя** за начална продажна тръжна цена на ПИ № 000662, представляващ друг селищен терен с площ 780 кв. м. по КВС на с. Солник, община Долни чифлик съгласно АЧОС № 1645 от 31.08.2018 г. при граници на имота: ПИ № 061014- изоставена нива; ПИ № 061013-изоставена нива; ПИ № 061019- изоставена нива.

**РЕШЕНИЕ № 779**

На основание чл. 21, ал. 2 и във връзка с чл. 21, ал. 1, т. 8 от Закона за местното самоуправление и местната администрация, чл. 8, ал. 1 от Закона за общинската собственост, чл. 134, ал. 2, т. 6 от Закона за устройство на територията, както и чл. 3, ал. 1 от Наредбата за реда за придобиване, управление и разпореждане с общинско имущество **дава съгласие** за изработване и одобряване на ПУП-ПРЗ за изменение на УПИ VІІ-84 и УПИ VІІІ-84, кв. 11 за УПИ ХІІІ-1083, УПИ ХІV-1084 и УПИ ХV-246, кв. 11 и улична регулация от о.т. 67 до о.т. 68 по плана на с. Ново Оряхово, съгласно приложение 2 към настоящата докладна записка – приет с решение № 9 от Протокол № 7/23.08.2018 г. на ОбЕСУТ – Долни чифлик ПУП-ПРЗ.

**РЕШЕНИЕ № 780**

На основание чл. 21, ал. 2 и във връзка с чл. 21, ал. 1, т. 8 от Закона за местното самоуправление и местната администрация, чл. 8, ал. 1 от Закона за общинската собственост, чл. 134, ал. 2, т. 6 от Закона за устройство на територията, както и чл. 3, ал. 1 от Наредбата за реда за придобиване, управление и разпореждане с общинско имущество **дава съгласие** за изработване на ПУП-ПРЗ на УПИ І „за магазин, ресторант и автоспирка“, кв. 6 по плана на с. Юнец за УПИ Х-44 “за църква“, УПИ ХІ-44 “за жилищно строителство“, УПИ ХІІ-44 „за жилищно строителство“, УПИ ХІІІ-44 „за жилищно строителство“, УПИ ХІV-44 „за жилищно строителство“, УПИ ХV-44 „за жилищно строителство“ и УПИ ХVІ-44 „за кметство, полиция и здр. пункт“., съгласно приложената скица-предложение към докладната записка.

**РЕШЕНИЕ № 781**

На основание чл.21, ал.1, т.6 от Закона за местното самоуправление и местната администрация и чл. 3, от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Минка Митева Стойкова от гр. Долни чифлик– 200 лв.**

**РЕШЕНИЕ № 782**

На основание чл.21, ал.1, т.6 от Закона за местното самоуправление и местната администрация и чл. 3, от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Андрей Стефанов Самсонов от гр. Долни чифлик – 200 лв.**

**РЕШЕНИЕ № 783**

На основание чл.21, ал.1, т.6 от Закона за местното самоуправление и местната администрация и чл. 3, от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Маргарита Христова Цветкова от гр. Долни чифлик – 200 лв.**

**РЕШЕНИЕ № 784**

На основание чл.21, ал.1, т.6 от Закона за местното самоуправление и местната администрация и чл. 3, от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Сирма Иванова Маркова от с. Голица – 150 лв.**

**РЕШЕНИЕ № 785**

На основание чл.21, ал.1, т.6 от Закона за местното самоуправление и местната администрация и чл. 3, от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Иванка Атанасова Иванова от гр. Долни чифлик – 150 лв.**

**РЕШЕНИЕ № 786**

На основание чл.21, ал.1, т.6 от Закона за местното самоуправление и местната администрация и чл. 3, от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Добринка Василева Мирчева от с. Старо Оряхово – 150 лв.**

**РЕШЕНИЕ № 787**

На основание чл.21, ал.1, т.6 от Закона за местното самоуправление и местната администрация и чл. 3, от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Десислава Любомирова Енчева от с. Старо Оряхово – 150 лв.**

**РЕШЕНИЕ № 788**

На основание чл.21, ал.1, т.6 от Закона за местното самоуправление и местната администрация и чл. 3, от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Здравко Атанасов Попов гр. Долни чифлик – 150 лв.**

**РЕШЕНИЕ № 789**

1.На основание чл. 21, ал. 2 във връзка с чл. 21, ал. 1, т. 12 от Закона за местното самоуправление и местната администрация и чл. 8, ал. 9 от Закона за общинската собственост допълва Годишната програма за управление и разпореждане с имоти – общинска собственост за 2018 г., като в раздел „3.2. Отдаване под наем на нежилищни имоти“ се добави нова точка № 80 - Помещение № 3, Помещение № 4 и тоалетна, находящи се в сграда построена в УПИ IX-детски комбинат в кв. 54 по плана на с. Горен чифлик.

**РЕШЕНИЕ № 790**

2.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 14, ал. 7 от Закона за общинската собственост, чл. 17, ал. 1 - 2 от Наредбата за реда за придобиване, управление и разпореждане с общинско имущество в община Долни чифлик, дава съгласие да бъде проведен публичен търг с явно наддаване за отдаване под наем за срок от 10 (десет) години и определя начална тръжна месечна наемна цена в размер на 110.00 (сто и десет) лева за помещение № 3 с площ 49 (четиридесет и девет) кв.м, помещение № 4 с площ 53,3 (петдесет и три цяло и три) кв. м и тоалетна с площ 20,8 (двадесет цяло и осем) кв. м находящи се в сграда, построена в УПИ IX-детски комбинат в кв. 54 по регулационния план на с. Горен чифлик, община Долни чифлик съгласно АПОС № 308 от 23.04.2009 г.

**РЕШЕНИЕ № 791**

На основание чл. 21, ал. 2 във връзка с чл.21, ал.1 т.23 от Закона за местното самоуправление и местната администрация и чл. 8 от Закона за нормативните актове, чл.76, ал.3 и чл.79 от Административнопроцесуалния кодекс приема Наредба за изменение на Наредба за поддържане и опазване на обществения ред и чистотата на населените места на територията на община Долни чифлик, съгласно Приложение № 2 към докладната записка, както следва:

 § 1. В Раздел V „Условия и ред за осъществяване на специализирана закрила на деца“ в чл.24 думите „от 100 до 500 лева“ се заменя с „от 2000 до 5000 лева“.

§ 2. В раздел IX „Ред и условия за провеждане на събрания, митинги и други масови обществени прояви“ в чл.41 думите „пет дни“ се заменят със „72 часа“

§ 3. Тази Наредба влиза в сила три дни след публикуването й на интернет страницата на община Долни чифлик.

**РЕШЕНИЕ № 792**

1.На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация възлага на кмета на общината да отправи препоръка до концесионера „ЗСК-Девня АД“, по отношение на проблемния участък с о.т. 43в-55а-55-58-59-71 Нова Шипка-Кариера, в изпълнение на разпоредбите на чл. 19, ал. 1, т. 2 и ал. 2, т. 6 от Закона за пътищата, както следва:

1.1. Да положи бетон върху горецитирания участък, с цел недопускане на запрашаване на въздуха;

1.2. Редовно да мие участъка посочен в т. 1;

1.3.При извозване на пясъка, същия да бъде покрит в изпълнение на разпоредбите на чл. 127, ал. 2 от Закона за движение по пътищата;

1.4.Да предприеме мерки, за недопускане разнасянето на кал по пътя в изпълнение на разпоредбите на чл. 25, ал.2, т.5 от Закона за пътищата и чл. 40, ал. 2, т. 5 от Наредбата за управление на общинските пътища на община Долни чифлик.

**РЕШЕНИЕ № 793**

2.На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация възлага на кмета на общината да започне процедура по ограничаване на скоростта на 30 км/час в участък от пътя с о.т. 43в-55а-55-58-59-71 Нова Шипка-Кариера.

**РЕШЕНИЕ № 794**

На основание чл. 21, ал. 1, т. 1 и ал. 2 от Закона за местното самоуправление и местната администрация, във връзка с чл. 72, ал. 1 и ал. 2, т. 3 от Закона за противодействие на корупцията и отнемане на незаконно придобито имущество, §2, ал.2, ал.5 и ал.8 от ДР на Закона за противодействие на корупцията и отнемане на незаконно придобито имущество избира **г-н Фардин Бейтулов** за председател на постоянната комисия „Предотвратяване и разкриване на конфликт на интереси” към Общински съвет - Долни чифлик.

**РЕШЕНИЕ № 795**

На основание чл. 21, ал. 2 и във връзка с чл. 21, ал. 1 т. 15 от Закона за местното самоуправление и местната администрация и чл. 10в, ал. 1, т. 7 и чл. 198е, ал. 3 и ал. 5 от Закона за водите **съгласува позицията и мандата** накмета на община Долни чифлик Красимира Анастасова – представител на община Долни чифлик вАсоциацията по В и К на обособената територия, обслужвана от «Водоснабдяване и канализация – Варна» ООД, за заседанието на Общото събрание на Асоциацията на 16.10.2018 г., както следва: **да гласува по собствена преценка** предложенията по всички точки на обявения дневен ред.

**РЕШЕНИЕ № 796**

На основание чл. 21, ал. 2 и чл. 21, ал.1, т.8 от Закона за местното самоуправление и местната администрация във връзка с чл. 46, ал. 1, т. 1 и чл. 52, ал.1, т., 3, б „б“ от Закона за водите **дава съгласие за издаване на разрешително** на община Долни чифлик, ЕИК 000093517 за ползване на воден обект, дере – общинска собственост, заключено между УПИ XIII – 366; УПИ XII – 366; УПИ XXII – 365; УПИ IX – общ.; УПИ VIII – 362 в кв. 33; УПИ І – 359; УПИ ІІ – 530; УПИ ІІІ – 358; УПИ ІV – 357; УПИ V – 529; УПИ VІІІ – 523; УПИ ІХ – 522 в кв. 64 и улица с о.т. 143 – 141 – 174 – 142 – 236 – 235 – 234 по регулационния план на с. Старо Оряхово, общ. Долни чифлик, обл. Варна, съгласно Удостоверение с изх. № У – 114/03.09.2018 г.

|  |  |
| --- | --- |
| **Цел на използването** | Аварийно-възстановителни работи на дере в с. Старо Оряхово, общ. Долни чифлик, обл. Варна |
| **Воден обект и код на водното тяло - предмет на използването** | Дере – общинска собственост, съгласно Удостоверение за общинска собственост с изх. № У – 114/03.09.2018 г. Код на водното тяло BGKA130R1102 „р. Камчия от с. Дъбравино (шосеен мост) до устие“ |
| **Места на използването**, потребление и заустване, включително надморска височина, координати на съоръженията и площта за използване | община Долни чифлик, село Старо Оряхов,дере, заключено между УПИ XIII – 366; УПИ XII – 366; УПИ XXII – 365; УПИ IX – общ.; УПИ VIII – 362 в кв. 33; УПИ І – 359; УПИ ІІ – 530; УПИ ІІІ – 358; УПИ ІV – 357; УПИ V – 529; УПИ VІІІ – 523; УПИ ІХ – 522 в кв. 64 и улица с о.т. 143 – 141 – 174 – 142 – 236 – 235 – 234 по регулационния план на с. Старо Оряхово, общ. Долни чифлик Надморска височина – 175,1м,Дължина - 350 м,Координати на съоръженията – съгласно Координатния регистър на проектните точки (Приложение 1). |
| **Местност, административно-териториална и териториална единица**, код по единния класификатор на административно-териториалните и териториалните единици - за мястото на използване | Общ. Долни чифлик, с. Старо Оряхово, ЕКАТТЕ 68998 |
| **Параметрите на исканото използване** | община Долни чифлик, село Старо Оряхово, частта между УПИ XIII – 366; УПИ XII – 366; УПИ XXII – 365; УПИ IX – общ.; УПИ VIII – 362 в кв. 33; УПИ І – 359; УПИ ІІ – 530; УПИ ІІІ – 358; УПИ ІV – 357; УПИ V – 529; УПИ VІІІ – 523; УПИ ІХ – 522 в кв. 64 и улица с о.т. 143 – 141 – 174 – 142 – 236 – 235 – 234 по регулационния план на с. Старо Оряхово, общ. Долни чифлик, обл. Варна |
| **Копие или само се посочва номерът на действащ** (влязъл в сила или подлежащ на предварително изпълнение, както и незагубил правно действие) **административен акт, издаден по реда на глава шеста от Закона за опазване на околната среда и/или по чл. 31 от Закона за биологичното разнообразие, за одобряване, съответно съгласуване на инвестиционното предложение, за чието осъществяване се иска разрешаване на водовземането и/или ползването на водния обект** *(в т.ч. писмо от компетентния орган по отношение приложимата процедура по реда на глава шеста от Закона за опазване на околната среда и/или по чл. 31 от Закона за биологичното разнообразие).* | Писмо с изх. №08-01-57 92(А3)/26.09.2018 г. от Директора на РИОСВ-Варна, Приложение 2. |